Luonq Kuonq

Luonq Kuonq () — Vyetnam siyasətçisi, keçmiş Ordu generalı, Vyetnam Xalq Ordusunun ümumi siyasət şöbəsinin direktoru (2016–2024), Vyetnamın 14-cü prezidenti (2024-cü ildən)

 Həyatı 
Luonq Kuonq 15 avqust 1957-ci ildə Phu Tho əyalətində anadan olub. Partiya quruculuğu və övlət idarəetməsi üzrə bakalavr dərəcəsinə, həmçinin yüksəksəviyyəli siyasi nəzəriyyə biliklərinə malikdir. İş fəaliyyəti dövründə o, Ho Şi Min adına Milli Siyasət Akademiyasında və Çində kadr hazırlığı kurslarında iştirak etmişdir.

 Karyerası 
Kuonq 18 yaşında, 1975-ci ildə Vyetnam ordusuna qoşulub.Firn, Mike (21 October 2024). "Vietnam's parliament names Luong Cuong president". Retrieved 29 October 2024. O, Vyetnam müharibəsində iştirak edib. 1978-ci ilin avqust ayında Vyetnam Kommunist Partiyasının üzvü olub."Raúl receives People's Army of Vietnam Political General". en.granma.cu. 29 November 2018. Retrieved 2019-02-09. Luonq Kuonq 2021-ci ildən Siyasi Büronun, 2011-ci ildən isə Mərkəzi Komitənin üzvüdür.

O, əvvəllər 2011-ci ildən 2016-cı ilə qədər Vyetnam Xalq Ordusunun Baş Siyasi Departamentinin direktor müavini vəzifəsində çalışmış, sonra həmin departamentin direktoru vəzifəsinə təyin olunmuş, 2019-cu ildə dördulduzlu general rütbəsinə yüksəlmişdir.

2024-cü il 16 may tarixində Lounq, Truonq Thi Mainin istefasından sonra, Politbüro tərəfindən katibliyin daimi üzvü vəzifəsini icra etmək üçün təyin edilmiş, bu vəzifə Vyetnamın siyasi sistemində beşinci ən yüksək mövqedir.

 Prezidentliyi (2024-cü ildən indiyə qədər) 
26 avqust 2024-cü ildə Baş katib To Lam, iyul ayında Nquyen Phu Tronqun ölümündən sonra həmin ayın əvvəlində yeni Baş katib seçildikdən qısa müddət sonra prezidentlikdən istefa verdi. Oktyabrın 21-də, 15-ci Milli Assambleyanın (Milli Məclis) səkkizinci sessiyasında Kounq prezidentliyə seçilib; səsvermədə iştirak edən 440 nümayəndənin hamısı (440/440) onun xeyrinə səs verib ki, bu da Milli Assambleyanın ümumi nümayəndələrinin 91,67%-inə bərabərdir. Bununla da To Lamın yerinə prezident vəzifəsinə gəlmiş oldu.

İlk çıxışında Lounq Kounq partiya daxilində yüksəksəviyyəli birliyi, həmrəyliyi qorumağa və gücləndirməyə, güclü sosialist hüquq dövləti qurmağa, milli müdafiə və təhlükəsizliyi möhkəmləndirməyə, həmçinin müstəqil, özünə güvənən, sülhsevər xarici siyasəti davamlı şəkildə həyata keçirməyə sadiq olduğunu bəyan etmişdir. 2024-cü il 22 oktyabr səhəri Prezident sarayında vəzifə təhvil-təslim mərasimi keçirilmişdir. Mərasimdə To Lam rəsmi olaraq prezident vəzifələrini Kuonqa təhvil verərək, aidiyyəti qurumlardan yeni prezidentlə əməkdaşlıq çərçivəsində konkret tapşırıqlar barədə hesabat vermələrini, iş planlarını nəzərdən keçirməyi, daxili və xarici işləri koordinasiya etməyi istəmişdir.

 Xarici əlaqələri 
2024-cü il 10 noyabrda Kuonq prezident seçildikdən sonra ilk xarici səfərini üç günlük Çiliyə edib. O, Prezident Qabriel Boriçlə görüşmək üçün Santyaqoya gəldi. Bundan əvvəl o, mərhum prezident Salvador Allendenin evinə baş çəkmiş və Allendenin ailə üzvləri ilə görüşmüşdü. Səfər zamanı Kounqun nümayəndə heyətinin bir üzvü cinsi təcavüzə görə həbs olunmuşdur.

2024-cü il 13 noyabrda Luonq Peru paytaxtı Limaya APEC Sammitində iştirak etmək üçün gəlib. Peru prezidenti Dina Boluarte tərəfindən ona "Peru Günəş" ordeni təqdim edilib. Sammit zamanı o, həmçinin digər bir çox dünya liderləri ilə görüşüb.

 İstinadlar